Република Северна Македонија

**Дирекција за технолошки индустриски развојни зони**

**ЈАВЕН ПОВИК
за избор на правно лице кое врши дејност или поседува дозвола за**

**собирање или транспортирање преработка, рециклирање и уништување**

 **на отпад**

 Дирекција за технолошки индустриски развојни зони врз основа на член 42 став (3) од Законот за користење и располагање со стварите во државна сопственост и со стварите во општинска сопственост („Службен весник на Република Македонија” бр. 78/15, 106/15, 153/15, 190/16, 21/18 и „Службен весник на Република Северна Македонија" бр.101/19, 275/19 и 122/21), и Одлуката Бр. 40-10823/1 од 09.11.2021 година за давање согласност за спроведување постапка за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад, донесена од Владата на Република Северна Македонија („Службен весник на Република Северна Македонија" бр.252/2021), објавува јавен повик за избор на правни лица кои вршат дејност или поседуваат дозвола за собирање и/или транспортирање, преработка, рециклирање и уништување на отпад, за движни ствари кои поради нивната дотраеност, неупотребливост или технолошка застареност не се користат од страна на Дирекција за технолошки индустриски развојни зони.

**Јавниот повик е неделив.**

Избраното правно лице на јавниот повик има обврска да изврши превземање на движните ствари предмет на јавниот повик и истите да ги селектира и транспортира како отпад на соодветен начин, согласно со Законот за користење и располагање со ствари во државна сопственост и со ствари во општинска сопственост, Законот за управување со отпад и Закон за управување со електрична и електронска опрема и електричен и електронски отпад.

**Движните ствари се наоѓаат на следната локација: ТИРЗ Скопје 1, Бунарџик нас. Илинден.**

Право на учество на јавниот повик имаат сите правни лица, кои поседуваат важечка дозвола за собирање и/или транспортирање, преработка, рециклирање и

уништување на отпад издадена од надлежен орган во Република Северна Македонија. Листата на движни ствари — предмет на овој Јавен повик, Инструкциите и останата потребна документација врска co Јавниот повик може да се подигнат од Архивата на Дирекција за ТИРЗ, на бул. Партизански одреди бр.2 - Скопје или електронски на веб страната на Дирекцијата за технолошки индустриски развојни зони [www.fez.gov.mk](http://www.fez.gov.mk).

Краен рок за доставување на пријавите за учество е 5 (пет) дена
сметано од првиот нареден ден од денот на објавата на јавниот повик.

Контакт-телефон во врска со јавниот повик: 075/306-671, електронска адреса: lazar.vasilev@fez.gov.mk.